**समाचार**

**स्वच्छ भारत मिशन**

**स्वच्छता आधारित शार्ट फिल्म, जिंगल हेतु प्रतियोगिता का होगा आयोजन**

**(उत्कृष्ट शार्ट फिल्म, जिंगल के प्रतिभागियांे को निगम द्वारा किया जाएगा पुरस्कृत)**

कोरबा 19 सितम्बर 2018 -स्वच्छ भारत मिशन अंतर्गत स्वच्छता गतिविधियों पर आधारित शार्ट फिल्म व जिंगल निर्माण के संबंध में नगर पालिक निगम कोरबा द्वारा शहर के नागरिकों के मध्य निकाय स्तरीय  प्रतिस्पर्धा का आयोजन किया गया है, प्रतिस्पर्धा में भाग लेने के इच्छुक नागरिकगण स्वच्छता आधारित शार्ट फिल्म, जिंगल आदि का निर्माण कर निगम कार्यालय स्थित स्वच्छ भारत मिशन शाखा में मिशन प्रेरक कु. शिल्पा राठौर के पास जमा करा सकते हैं। उत्कृष्ट शार्ट फिल्म व जिंगल के प्रतिभागियों को आगामी 27 सितम्बर को निगम द्वारा सम्मानित किया जाएगा।

स्वच्छ भारत मिशन के नोडल अधिकारी डाॅ.संजय तिवारी ने बताया कि शासन के दिशा निर्देशों के अनुरूप स्वच्छ भारत मिशन अंतर्गत विभिन्न गतिविधियों का संचालन आयुक्त श्री रणबीर शर्मा के कुशल मार्गदर्शन में नगर पालिक निगम केारबा द्वारा निरंतर किया जा रहा है। इसी कड़ी मंे नगर निगम स्तर पर शहर के नागरिकों से स्वच्छ भारत मिशन के अंतर्गत स्वच्छता के विभिन्न विषयों जैसे गीला कचरा-सूखा कचरा, शौचालय का उपयोग, खुले में शौच हेतु न जाएं, सार्वजनिक व सामुदायिक शौचालयों का उपयोग,  स्वच्छता में जनभागीदारी, प्रतिबंधित प्लास्टिक का उपयोग न करें, अपशिष्ट में पुनः उपयोग लायक सामग्री का उपयोग करें, अनुपयोगी पदार्थो का प्रसंस्करण, अपशिष्ट का न्यूनीकरण, कचरे से निर्मित जैविक खाद का उपयोग एवं अन्य संबंधित विषयों पर आधारित शार्ट फिल्म, जिंगल आदि तैयार कराकर उनके मध्य प्रतिस्पर्धा का आयोजन किया जाना हैं, इस प्रतिस्पर्धा में भाग लेने के इच्छुक नागरिकगण स्वच्छता गतिविधियों पर आधारित शार्ट फिल्म, जिंगल आदि तैयारकर अपने सम्पूर्ण बायोडाटा व मोबाईल नम्बर सहित नगर निगम कोरबा के मुख्य कार्यालय साकेत भवन स्थित स्वच्छ भारत मिशन शाखा में मिशन प्रेरक कु.शिल्पा राठौर मोबाईल नम्बर 7000373620 के पास जमा करा सकते हैं। निगम द्वारा 27 सितम्बर को निगम कार्यालय साकेत में एक कार्यक्रम आयोजित कर उत्कृष्ट शार्ट फिल्म व जिंगल के प्रतिभागियों को सम्मानित किया जाएगा।